Kõik turul olevad vaktsiinid mõjutavad immuunsüsteemi ja kaitsevad hästi raske haiguse ja surma eest. Siinkohal tuleb rõhutada, et raskel haigusel on oma definitsioon: see on COVID-19, mis vajab lisahapniku kasutamist.
Oma tõhususelt vaktsiinid veidi erinevad: mRNA vaktsiinide efektiivsus sümptomitega COVID-19 vältimiseks on umbes 90%, samal ajal kui viirusvektori vaktsiinide efektiivsus jääb 67–85% piiresse.
Ühegi vaktsiini tõhusus pole aga 100% ning seda eriti eakamatel ja häiritud immuunsusega inimestel.
Vaktsiinide tõhusus, hoidmaks ära kerget haigust või nakatumist, on umbes 50%.
Kuigi vaktsiinid pole ideaalsed, on vaktsineerimata inimesel haigussümptomid raskemad, ta eritab viirust suuremas hulgas ja kauem ning seega on ta kaasinimestele ohtlikum kui vaktsineeritud inimene. Vaktsineerimata inimesed on need, kes haiglasse satuvad.
Loe edasi SIIT
Alliaks: Epl.delfi.ee